An nozvez meurbed benniget  En hini Jezuz zo ganet.  Mari ha Jozef, e Betleem,  O-deus klasket, heb en em glemm,  Eul lojeiz evid an noz  Er gêrig-se euz o zud koz.  Disprizet gand kerent memez,  En abeg euz o faourentez,  An daou bried santel heb dor  A rank koulskoude kaoud goudor.  O veuli bolontez Doue  Ez eont er-mêz a gêr neuze,  Vid moned en eur hraou dister,  Digor a bep tu dan amzer.  O ! tra souezuz braz meurbed  An Hini a grouas ar bed  Ne gav ket zoken degemer  Gand tud hag a breno23 ken ker !  E-kreiz an noz steredennet  Ar hraou a zo sklêrijennet ;  Mari, bepred Mamm ha Gwerhez,  Da Jezuz-Krist a ro buhez.  War eun dornad plouz astennet,  Gand dillad e Vamm mailluret,  Jezuz de gerent vouschoarze  Giz heol ar beure er mene.  Mabig Jezuz, an drugarez,  Na chwi zo din a garantez !  En em hreet den evid an den,  Piou nho karo  hiviziken ?  Gortozet pad pevar mil bloaz,  Donedigez ar Mesiaz  Na helle chom eun dra guzet,  Setu penaoz oe diskuillet…